b'\n_START_ARTICLE_\nPau, Francija\n_START_SECTION_\nGeografija\n_START_PARAGRAPH_\nPau le\xc5\xbei na manj\xc5\xa1i vzpetini nad dolino reke Gave de Pau v jugozahodni Franciji.\n_START_SECTION_\nZgodovina\n_START_PARAGRAPH_\nNaselje je bilo utrjeno v 11. stoletju s strani viskontov province B\xc3\xa9arn, leta 1464 pa postalo njeno glavno mesto. V zgodnjem 16. stoletju je Ch\xc3\xa2teau de Pau slu\xc5\xbeil kot domovanje kraljev Navarre, med drugim je bilo tudi rojstno mesto kasnej\xc5\xa1ega francoskega kralja Henrika IV. (1553-1610) in \xc5\xa1vedskega kralja Karla XIV. (1711-1780).\n_START_SECTION_\n\xc5\xa0port\n_START_PARAGRAPH_\nV mestu je po javnih cestah v sezoni 1930 potekala dirka za Veliko nagrado Francije, na kateri je zmagal francoski dirka\xc4\x8d Philippe Etancelin z Bugattijem T35C. Mesto gosti tudi dirko Grand Prix de Pau, ki je v zgodovini potekala v razli\xc4\x8dnih dirka\xc5\xa1kih kategorijah, pred letom 1950 ve\xc4\x8dinoma pod pravili Grand Prix, nato je do leta 1964 je tu potekala neprvenstvena dirka Formule 1, kasneje dirka Formule 2, Formule 3000, od leta 1999 pa Formule 3.'